Document ID: 31997R1497

ΚΑΝΟΝΙΣΜΟΣ (ΕΚ) αριθ. 1497/97 ΤΗΣ ΕΠΙΤΡΟΠΗΣ της 29ης Ιουλίου 1997 για τέταρτη τροποποίηση του κανονισμού (ΕΚ) αριθ. 581/97 για τη θέσπιση εκτάκτων μέτρων στήριξης της αγοράς στον τομέα του χοιρείου κρέατος στο Βέλγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,
Εκτιμώντας:
ότι, λόγω της εμφάνισης της κλασικής πανώλης των χοίρων σε ορισμένες παραμεθόριες περιοχές των Κάτω Χωρών, θεσπίσθηκαν έκτακτα μέτρα στήριξης της αγοράς του χοιρείου κρέατος για το Βέλγιο από τον κανονισμό (ΕΚ) αριθ. 581/97 της Επιτροπής (3), όπως τροποποιήθηκε από τον κανονισμό (ΕΚ) αριθ. 1066/97 (4) 7
ότι, λόγω της εμφάνισης της κλασικής πανώλης των χοίρων σε πολλές περιφέρειες παραγωγής στο Βέλγιο και της θέσπισης ζωνών προστασίας και επιτήρησης από τις βελγικές αρχές, πρέπει να επεκταθούν τα έκτακτα μέτρα στήριξης της αγοράς σε νέες ζώνες 7 ότι είναι αναγκαίο, για το σκοπό αυτό, να αυξηθεί ο αριθμός των χοίρων προς πάχυνση και των χοιριδίων που δύνανται να αγορασθούν από τον οργανισμό παρέμβασης και να αντικατασταθεί το παράρτημα ΙΙ γαι τον καθορισμό των επιλέξιμων ζωνών από νέο παράρτημα 7
ότι η ταχεία και αποτελεσματική εφαρμογή των έκτακτων μέτρων στήριξης της αγοράς είναι από τα καλύτερα μέσα καταπολέμησης της διαδόσεως της κλασικής πανώλης των χοίρων 7 ότι δικαιολογείται συνεπώς η εφαρμογή των διατάξεων που προβλέπονται από τον παρόντα κανονισμό από τις 16 Ιουλίου 1997 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 581/97 τροποποιείται ως εξής:
1. Το παράρτημα Ι αντικαθίσταται από το παράρτημα Ι του παρόντος κανονισμού.
2. Το παράρτημα ΙΙ αντικαθίσταται από το παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 16 Ιουλίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουλίου 1997.

Labels: 18
19
5
6